En marzo de 1971 encomenzó una represión contra os autonomistas bengalís que esdevinió o prencipio d'una guerra que remató o 16 d'aviento con a independencia de Pakistán Oriental con o nombre de Bangladesh, "Bengala Oriental". En a represión y dimpués guerra o gobierno de Pakistán prebó d'eliminar a os independentistas, a los intelectuals y a lo que quedaba d'a minoría bengalí hinduísta, os independentistas bangladeshís preneban represalias cuentas a minoría d'os biharís, que no yeran partidarios d'a independencia. A India aduyó a Pakistán Oriental en a suya guerra d'independencia de Bangladesh. Si a lo principio muitos bangladeshís se refuchioron en a India, y a la fin d'a guerra bi heba 8 millons de refuchiatos, os hindús entrebaban a las "Fuerzas de Liberación" u Mukti Bahini.